b"\n_START_ARTICLE_\nGeorgetown University\n_START_PARAGRAPH_\nGeorgetown University er USA's \xc3\xa6ldste katolske universitet, og er ledet af jesuiterordenen. Det regnes som et af de amerikanske eliteuniversiteter p\xc3\xa5 en r\xc3\xa6kke omr\xc3\xa5der, som for eksempel politisk videnskab og retsvidenskab. Universitetet ligger i bydelen Georgetown vest i USA's hovedstad Washington D.C..\n_START_SECTION_\nHistorie\n_START_PARAGRAPH_\nGeorgetown blev grundlagt i 1789 af John Carroll (1736-1815). Den formelle grundl\xc3\xa6ggelsesdag er 23. januar 1789, men byggearbejderne startede allerede \xc3\xa5ret f\xc3\xb8r; i 1791 blev den f\xc3\xb8rste student skrevet ind, og i 1792 begyndte undervisningen. 23. januar 1789 er datoen da jesuitterne fik sk\xc3\xb8det p\xc3\xa5 ejendommen universitetet ligger p\xc3\xa5. I 2004 blev det \xc3\xa9n af de 28 uddannelsesinstitutioner som er medlem af Association of Jesuit Colleges and Universities. I 1814 fik Universitetet officiel anerkendelse fra USA's kongres i form af et Federal Charter (f\xc3\xb8deralt charter), som pr\xc3\xa6sident James Madison s\xc3\xa5 undertegnet den 1. marts 1815. Det var det f\xc3\xb8rste l\xc3\xa6rested i landet som fik s\xc3\xa5dan et charter."